CELEX: 32013D0506
Language: sk
Date: 2013-10-01 00:00:00
Title: 2013/506/EÚ: Vykonávacie rozhodnutie Komisie z  1. októbra 2013 o finančnom príspevku Európskej únie na vnútroštátne programy deviatich členských štátov (Belgicka, Estónska, Írska, Grécka, Francúzska, Cypru, Holandska, Poľska a Portugalska) na zber, správu a využívanie údajov v sektore rybárstva v roku 2013 [oznámené pod číslom C(2013) 6255]

17.10.2013   
            
            
               SK
            
            
               Úradný vestník Európskej únie
            
            
               L 276/5
            
         VYKONÁVACIE ROZHODNUTIE KOMISIE
   z 1. októbra 2013
   o finančnom príspevku Európskej únie na vnútroštátne programy deviatich členských štátov (Belgicka, Estónska, Írska, Grécka, Francúzska, Cypru, Holandska, Poľska a Portugalska) na zber, správu a využívanie údajov v sektore rybárstva v roku 2013
   [oznámené pod číslom C(2013) 6255]
   (Iba anglické, estónske, francúzske, grécke, holandské, poľské a portugalské znenie je autentické)
   (2013/506/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 861/2006 z 22. mája 2006, ktorým sa ustanovujú finančné opatrenia Spoločenstva na vykonávanie spoločnej politiky v oblasti rybného hospodárstva a finančné opatrenia v oblasti morského práva (1), a najmä na jeho článok 24 ods. 1,
   keďže:
   
               (1)
            
            
               Nariadením (ES) č. 861/2006 sa stanovujú podmienky, na základe ktorých sa členským štátom môže poskytnúť finančný príspevok Európskej únie na výdavky, ktoré im vzniknú v súvislosti s ich vnútroštátnymi programami zberu a správy údajov.
            
         
               (2)
            
            
               Tieto programy sa majú vypracovať v súlade s nariadením Rady (ES) č. 199/2008 z 25. februára 2008 o vytvorení rámca Spoločenstva pre zber, správu a využívanie údajov v odvetví rybného hospodárstva a pre podporu vedeckého poradenstva súvisiaceho so spoločnou politikou v oblasti rybného hospodárstva (2) a s nariadením Komisie (ES) č. 665/2008 (3).
            
         
               (3)
            
            
               Bulharsko, Dánsko, Nemecko, Taliansko, Lotyšsko, Litva, Malta, Rumunsko, Slovinsko, Fínsko a Švédsko neprijali na rok 2013 zmeny svojich vnútroštátnych programov na roky 2011 až 2013. O finančnom príspevku na rok 2013 na dané vnútroštátne programy rozhodne Komisia vykonávacím rozhodnutím Komisie, ktoré je v súčasnosti v procese prijímania.
            
         
               (4)
            
            
               Belgicko, Estónsko, Írsko, Grécko, Francúzsko, Cyprus, Holandsko, Poľsko a Portugalsko predložili svoje vnútroštátne programy na zber, správu a využívanie údajov v sektore rybárstva na roky 2011 až 2013 podľa ustanovení článku 4 ods. 4 a 5 nariadenia (ES) č. 199/2008. Tieto programy boli schválené v roku 2011 v súlade s článkom 6 ods. 3 nariadenia (ES) č. 199/2008.
            
         
               (5)
            
            
               Írsko predložilo zmeny svojho vnútroštátneho programu na rok 2013 podľa článku 5 ods. 2 nariadenia (ES) č. 199/2008. Komisia schválila tieto zmeny v roku 2013 v súlade s článkom 6 ods. 3 nariadenia (ES) č. 199/2008.
            
         
               (6)
            
            
               Dané členské štáty predložili aj plánované ročné rozpočty na rok 2013 podľa článku 2 ods. 2 nariadenia Komisie (ES) č. 1078/2008 z 3. novembra 2008, ktorým sa ustanovujú podrobné pravidlá vykonávania nariadenia Rady (ES) č. 861/2006, pokiaľ ide o výdavky, ktoré členské štáty vynaložili pri zbere a správe základných údajov o rybnom hospodárstve (4). Komisia v súlade s článkom 4 nariadenia (ES) č. 1078/2008 vyhodnotila plánované ročné rozpočty členských štátov, pričom zohľadnila schválené vnútroštátne programy.
            
         
               (7)
            
            
               V článku 5 nariadenia (ES) č. 1078/2008 sa stanovuje, že Komisia schváli plánovaný ročný rozpočet a rozhodne o ročnom finančnom príspevku Únie na každý vnútroštátny program v súlade s postupom stanoveným v článku 24 nariadenia (ES) č. 861/2006 a na základe výsledku hodnotenia plánovaných ročných rozpočtov podľa článku 4 nariadenia (ES) č. 1078/2008.
            
         
               (8)
            
            
               V článku 24 ods. 3 písm. b) nariadenia (ES) č. 861/2006 sa stanovuje, že sadzba finančného príspevku sa má stanoviť rozhodnutím Komisie. V článku 16 uvedeného nariadenia sa stanovuje, že finančné opatrenia Únie v oblasti zberu základných údajov nepresiahnu 50 % nákladov, ktoré členským štátom vzniknú pri vykonávaní programu zberu, správy a využívania údajov v sektore rybárstva.
            
         
               (9)
            
            
               Toto rozhodnutie predstavuje rozhodnutie o financovaní v zmysle článku 84 ods. 2 nariadenia Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie (5).
            
         
               (10)
            
            
               Opatrenia stanovené v tomto rozhodnutí sú v súlade so stanoviskom Výboru pre rybolov a akvakultúru,
            
         PRIJALA TOTO ROZHODNUTIE:
   Článok 1
   Maximálne celkové sumy finančného príspevku Únie, ktoré sa poskytnú jednotlivým členským štátom na zber, správu a využívanie údajov v sektore rybárstva v roku 2013, a sadzba finančného príspevku Únie sa stanovujú v prílohe.
   Článok 2
   Toto rozhodnutie je určené Belgickému kráľovstvu, Estónskej republike, Írsku, Helénskej republike, Francúzskej republike, Cyperskej republike, Holandskému kráľovstvu, Poľskej republike a Portugalskej republike.
   
      V Bruseli 1. októbra 2013
      
         
            Za Komisiu
         
         Maria DAMANAKI
         
            členka Komisie
         
      
   
   
      (1)  Ú. v. EÚ L 160, 14.6.2006, s. 1.
   
      (2)  Ú. v. EÚ L 60, 5.3.2008, s. 1.
   
      (3)  Ú. v. EÚ L 295, 15.7.2008, s. 3.
   
      (4)  Ú. v. EÚ L 295, 4.11.2008, s. 24.
   
      (5)  Ú. v. EÚ L 298, 26.10.2012, s. 1.
   
      PRÍLOHA
      
         VNÚTROŠTÁTNE PROGRAMY NA ROKY 2011 AŽ 2013
      
      
         OPRÁVNENÉ VÝDAVKY A MAXIMÁLNY PRÍSPEVOK ÚNIE NA ROK 2013
      
      
                  (v EUR)
               
            
                  Členský štát
               
               
                  Oprávnené výdavky
               
               
                  Maximálny príspevok Únie
                  (sadzba 50 %)
               
            
                  Belgicko
               
               
                  1 908 116,52
               
               
                  954 058,26
               
            
                  Estónsko
               
               
                  419 817,33
               
               
                  209 908,67
               
            
                  Írsko
               
               
                  6 789 727,28
               
               
                  3 394 863,64
               
            
                  Grécko
               
               
                  3 746 777,00
               
               
                  1 873 388,50
               
            
                  Francúzsko
               
               
                  13 156 764,55
               
               
                  6 578 382,28
               
            
                  Cyprus
               
               
                  210 953,08
               
               
                  105 476,54
               
            
                  Holandsko
               
               
                  5 068 872,00
               
               
                  2 534 436,00
               
            
                  Poľsko
               
               
                  835 480,23
               
               
                  417 740,11
               
            
                  Portugalsko
               
               
                  2 847 270,00
               
               
                  1 423 635,00
               
            
                  Spolu
               
               
                  34 983 777,99
               
               
                  17 491 888,99